b'\n_START_ARTICLE_\nKystsogevekene\n_START_PARAGRAPH_\nKystsogevekene er en \xc3\xa5rlig samling av kulturarrangementer i Hordaland og Gulen. De finner sted tidlig p\xc3\xa5 h\xc3\xb8sten, og er organisert av Stiftinga kystsogevekene._NEWLINE_Kystsogevekene g\xc3\xa5r for seg fra midten av august til slutten av september hvert \xc3\xa5r. De siste \xc3\xa5rene har det v\xc3\xa6rt rundt 200 arrangementer i de 22 kommunene p\xc3\xa5 Vestlandet som er med i m\xc3\xb8nstringen: Sveio, B\xc3\xb8mlo, Kvinnherad, Stord, Fitjar, Tysnes, Austevoll, Os, Fusa, Bergen, Sund, Fjell, \xc3\x98ygarden, Ask\xc3\xb8y, Oster\xc3\xb8y, Meland, Lind\xc3\xa5s, Masfjorden, Rad\xc3\xb8y, Fedje, Austrheim og Gulen.\n_START_SECTION_\nForm\xc3\xa5l\n_START_PARAGRAPH_\nKystsogevekene arbeider for \xc3\xa5 styrke identiteten i kystdistriktene og \xc3\xa5 skape kultur- og reiselivsopplevelser knyttet til kysten. \xc3\x98kt trivsel, vekst og nye arbeidsplasser er andre viktige m\xc3\xa5lsetninger._NEWLINE_Hensikten med arrangementene er \xc3\xa5 ta vare p\xc3\xa5 og vise fram den gamle kystkulturens og omr\xc3\xa5dets s\xc3\xa6rtrekk. _NEWLINE_Kystsogevekene speiler kystkultur fra alle tider, b\xc3\xa5de gammel og ny. Folk f\xc3\xa5r oppleve kystkultur og yrende folkeliv i mange former og uttrykksm\xc3\xa5ter. Programmet favner vidt, fra store folkefester til intime konserter eller sm\xc3\xa5 arrangement. Her er marknader, konserter, torgdager, revyer, turer og aktiviteter. Mange veteranb\xc3\xa5ter er i sving, og folk i alle aldre kan pr\xc3\xb8ve seg p\xc3\xa5 ulike maritime aktiviteter. Det er mye god tradisjonsmat og gammelt handverk. Lokale skips- og b\xc3\xa5ttyper og fjordb\xc3\xa5tveteraner spiller en betydelig rolle, sammen med kl\xc3\xa6r, redskaper, h\xc3\xa5ndverk og arbeidsteknikker fra gammelt av. Alt dette er faktorer som gj\xc3\xb8r at Kystsogevekene gir folk mange gode opplevelser._NEWLINE_I tillegg er de mange markedene og torgdagene arena der sm\xc3\xa5skala-produsenter av ulikt slag, s\xc3\xa6rlig innen mat og handverk, f\xc3\xa5r vise seg fram for publikum. Her f\xc3\xa5r de synliggjort produktene sine og kan opparbeide seg en kundegruppe og skape ettersp\xc3\xb8rsel etter produktene sine.\n_START_SECTION_\nPublikum og arrang\xc3\xb8rer\n_START_PARAGRAPH_\nPublikum p\xc3\xa5 arrangementene er rundt 50 000 kystkulturinteresserte folk fra hele regionen. Kystsogevekene er regnet for \xc3\xa5 v\xc3\xa6re den st\xc3\xb8rste m\xc3\xb8nstringen av kystkultur i Norge. N\xc3\xa6rmere 1000 personer i frivillige lag og organisasjoner st\xc3\xa5r for gjennomf\xc3\xb8ringen av programmet, og mellom 45 000 og 50 000 menneske deltar p\xc3\xa5 de rundt 200 arrangementene.\n_START_SECTION_\nHistorikk\n_START_PARAGRAPH_\nStiftinga Kystsogevekene har sitt utspring i prosjektet Kulturformidlinga H\xc3\xa5kon den gode, som startet med H\xc3\xa5konarspela, skrevet av Johannes Heggland. Initiativtaker og daglig leder av Kystsogevekene gjennom ei \xc3\xa5rrekke var Ragnhild Randal. De f\xc3\xb8rste Kystsogevekene gikk av stabelen i 1997._NEWLINE_Stiftinga Kystsogevekene ble stiftet av Hordaland fylkeskommune, Hordaland reiseliv og en rekke kommuner. Hordaland reiseliv er n\xc3\xa5 avviklet. Hordaland fylkeskommune er viktigste \xc3\xb8konomiske bidragsyter til Stiftinga Kystsogevekene. _NEWLINE_I en \xc3\xa5rrekke var det 20 kommuner med i m\xc3\xb8nstringen, i 2012 sluttet Kvinnherad og Fusa seg til m\xc3\xb8nstringen, slik at det n\xc3\xa5 er 22 kommuner med i m\xc3\xb8nstringen.  _NEWLINE_Kjente arrangement som er med i denne store kystkulturm\xc3\xb8nstringen er Kanaldagane, Periferifestivalen, Havsportveka. I tillegg er deg mange ulike arrangement som kalles Kystsogedagane i de ulike arrangementstedene, som Kystsogehelg i Bekkjarvik, Kystsogedagane i Meland, eller Kystsogedag i Engevik.\n_START_SECTION_\nTidligere kystsogeveker og offisielle \xc3\xa5pningssteder\n_START_PARAGRAPH_\nKystsogevekene 1997 var det urpremiere p\xc3\xa5 H\xc3\xa5konarspelet Kongen med Gullhjelmen i Fitjar. Dette var start\xc3\xa5ret for Kystsogevekene. P\xc3\xa5 kvelden \xc3\xa5pningsdagen, tente Hordaland Heimeverndistrikt varder i 17 kommuner for \xc3\xa5 varsle at Kystsogevekene var i gang. 25-30 000 mennesker fikk med seg kyst- og sogeopplevelser dette \xc3\xa5ret. Kulturformidlinga H\xc3\xa5kon den gode samordnet disse Kystsogevekene._NEWLINE_Kystsogevekene 1998 ble offisielt \xc3\xa5pnet p\xc3\xa5 Seim i Lind\xc3\xa5s med H\xc3\xa5konarspelet H\xc3\xa5konarvarde. Dette \xc3\xa5ret var det siste i det tre\xc3\xa5rige pr\xc3\xb8veprosjektet der Kulturformidlinga H\xc3\xa5kon den gode som sto bak Kystsogevekene._NEWLINE_Kystsogevekene 1999 ble offisielt \xc3\xa5pnet i Gulen med \xc3\xa5rspremiere p\xc3\xa5 H\xc3\xa5konarspelet H\xc3\xa5kon Adalsteinfostre til Gula. Stiftinga Kystsogevekene ble dette \xc3\xa5ret etablert som eigen stiftelse. Stiftingen var satt sammen av 18 kommuner, Hordaland Reiseliv og Hordaland fylkeskommune._NEWLINE_Kystsogevekene 2000 ble \xc3\xa5pnet i Bergen i Kulturby\xc3\xa5ret. Dette \xc3\xa5ret ble H\xc3\xa5konarspelet 2000 fremf\xc3\xb8rt p\xc3\xa5 Bergenhus festning. 17 kommuner var med i samarbeidet._NEWLINE_Kystsogevekene 2001 ble offisielt \xc3\xa5pnet p\xc3\xa5 B\xc3\xb8mlo. Det var urframf\xc3\xb8ing av H\xc3\xa5konarspelet Tora Mostrastong og Kongen. N\xc3\xa6r 150 ulike arrangement var stelt i stand ogs\xc3\xa5 dette \xc3\xa5ret._NEWLINE_Kystsogevekene 2002 ble \xc3\xa5pnet p\xc3\xa5 Rad\xc3\xb8y. Sogespelet Amerikafeber ble satt opp p\xc3\xa5 Vestnorsk utvandringssenter, og vist frem under \xc3\xa5pningen. Mer enn 42 000 menneske fikk oppleve kystkultur p\xc3\xa5 kring 150 ulike kulturtiltak i 20 kommuner dette \xc3\xa5ret._NEWLINE_Kystsogevekene 2003 hadde Oster\xc3\xb8y som arena for den offisielle \xc3\xa5pningen. Kulturkabareten Oster\xc3\xb8y, ei \xc3\xb8y i verda ble satt opp. Barn, unge og voksne viste innslag med lokal, nasjonal og internasjonal tilknytning._NEWLINE_Kystsogevekene 2004 hadde den offisielle \xc3\xa5pningen i Bekkjarvik i Austevoll. Dagen ble markert med et rikt og mangfoldig program, blant annet kapproing med edel kappestrid mellom \xc3\xb8yane i Austevoll, og Ein kveld med Jacob Sande i Jon Eikemo sin framf\xc3\xb8ring i Hengjo._NEWLINE_Kystsogevekene 2005 Den offisielle \xc3\xa5pningen var p\xc3\xa5 Fedje. Det var rundt 160 tilstellinger, og det ble registrert over 35 100 deltakere._NEWLINE_Kystsogevekene 2006 hadde si offisielle \xc3\xa5pning p\xc3\xa5 Fjell festning, Lang\xc3\xb8y Kystkultursenter og Foldnes amfi i Fjell. Det var 155 ulike arrangement i l\xc3\xb8pet av fem uker._NEWLINE_Kystsogevekene 2007 ble \xc3\xa5pnet i Sveio p\xc3\xa5 \xc3\x98kslandsnes i Auklandshamn, med sjantisang, matjesild og kystkultur. Det var 160 ulike arrangement fylt med publikum til tross for fem regnfulle veker._NEWLINE_Kystsogevekene 2008 ble \xc3\xa5pnet i forbindelse med The Tall Ships\xe2\x80\x99 Racesi Bergen. De store seglskutene i V\xc3\xa5gen var rammen omkring arrangementet som var startskuddet for fem uker med over 150 arrangement i godt h\xc3\xb8stv\xc3\xa6r.Starten for arrangementene i 2008 var i Bergen, og falt da sammen med innkomstdagen for deltakerskipene i , 8. august._NEWLINE_Kystsogevekene 2009 ble \xc3\xa5pnet i Austrheim i samband med Fonnesdagen, Dajen der folk m\xc3\xb8test, dagen der folk prater med gamle og nye venner, og mimrer og skaper nye minner. Det var bortimot 200 arrangement.  _NEWLINE_Kystsogevekene 2010 ble offisielt \xc3\xa5pnet p\xc3\xa5 Valestrand p\xc3\xa5 Oster\xc3\xb8y 14. august. \xc3\x85pningsseremonien fant sted i hagen til Ole Bull, og samme helg ble det historiske spelet Ole Bull \xe2\x80\x93 Fossegrimen fra Valestrand av Rolf Losneg\xc3\xa5rd satt opp i forbindelse med 200-\xc3\xa5rsjubileet for Ole Bull sin f\xc3\xb8dsel. Kystsogevekene 2010 varte frem til 19. september. _NEWLINE_Kystsogevekene 2011 p\xc3\xa5gikk fra 13. august til 18. september. Den offisielle \xc3\xa5pningen var i Os den 13. august og nasjonalb\xc3\xa5ten oselvar sto i fokus. _NEWLINE_Kystsogevekene 2012 startet 11. august og varte frem til 16. september. Den offisielle \xc3\xa5pningen var p\xc3\xa5 handelsstedet Glesv\xc3\xa6r i Sund kommune. _NEWLINE_Kystsogevekene 2013 \xc3\xa5pner 10. august og varer frem til 15. september Den offisielle \xc3\xa5pningen blir i Lind\xc3\xa5s kommune, ved Lind\xc3\xa5s sj\xc3\xb8sluser.'